**Активности људи (привреда) у локалној средини**

Привреду чини скуп делатности које обухватају примарни, терцијарни и квартарни сектор.

**Примарни сектор** обухвата пољопривреду, лов, риболов, шумарство и водопривреду.

**Секундарни сектор** чине индустрија са рударством, грађевинарство, производно занатство.

**Терцијарни сектор** обухвата саобраћај, туризам, трговина, угоститељство, услужно занатство.

Делатности које спадају у **квартарни сектор** су: банкарство, школство, државна управа, здравство, култура, полиција, војска.

Услови за развој **пољопривреде** су повољни. Превасходно се овде мисли на климатске и земљишне услове. Пољопривредна производња на територији општине Житорађа се заснива на узгајању житарица (пшеница, кукуруз), воћа (шљива, вишња). Постоји и плантажна производња грожђа и јабука. Сточарска производња је у сталном опадању.

**Индустрија** је некада била боље развијена. Постојала су предузећа која су била делови већих фабрика (ЕИ Ниш, МИН). Иначе постоји и више мањих предузећа која се баве производњом.

Преко територије општине Житорађа пролазе **пут и пруга** који повезују Ниш са Приштином преко Прокупља. Поред ових саобраћајних праваца, постоје и путеви регионалног значаја који повезују Житорађу са општинама Бојник, Лесковац, Мерошина и Дољевац.

**Туризам** је слабо развијен и поред тога што постоји солидна база за његов развој. Постоје бројне цркве и црквишта, као и услови за развој сеоског туризма. Ловни туризам је последњих година у успону који доводи и до развоја **угоститељства**.

**Питања**

1. Које привредне делатности чине примарни сектор?
2. На ком саобраћајном правцу се налази Житорађа?
3. На чему се заснива пољопривредна производња у нашем крају?
4. Наброј привредне делатности секундарног сектора.